Θέμα: Modern Greek Language (Secondary School)
Ερώτηση: «Η γιαγιά μου η Αθήνα». Έχω ζήσει σε πολλές πόλεις. Μερικές από αυτές, το Σίντνεϊ, τη Νέα Υόρκη, τις αγάπησα πολύ κι ευχαρίστως θα τις ξανάβλεπα για λίγο, έστω και μια φορά στα πέντε χρόνια, αλλά όση ζωή μου μένει ακόμα, εδώ, κυρίως στην Αθήνα, θα ήθελα να τη ζήσω. Κι εδώ, όταν έρθει κάποτε εκείνη η ώρα, εδώ να τελειώσω τις μέρες μου. Ως τότε, σκέφτομαι καμιά φορά, δεν θα έχει μείνει σχεδόν τίποτα από την Αθήνα μου, εκείνη την Αθήνα που αγάπησα. Κάτι, όμως, μέσα μου μού λέει πως ίσως να έχω κι άδικο, γιατί, εκτός κι αν γίνει πια καμιά απίστευτη αλλαγή, θα μένουν πάντως για πολύ καιρό ακόμα, για πάντα ελπίζω, ο λόφος του Λυκαβηττού κι ο λόφος του Φιλοπάππου. Ως τότε βέβαια, θα έχουν «αξιοποιηθεί» από κάποια κακόγουστη δημοτική ή κρατική υπηρεσία και θα έχουν αποκλειστεί με συρματοπλέγματα. Όσο κι αν μολυνθεί η ατμόσφαιρα, δεν πρόκειται να αλλάξει πολύ το ζεστό αθηναϊκό φθινόπωρο, ο ήπιος αθηναϊκός χειμώνας, η μεθυστική άνοιξη και το χαλαρωτικό καλοκαίρι, που έχει πότε-πότε και τις βραδινές του αύρες. Όσο κι αν ρυπανθεί ο Σαρωνικός, θα μένει, ελπίζω, πάντα κάποια σχετικά καθαρή ακρογιαλιά. Οι άνθρωποι μπορεί στο μεταξύ να πηγαίνουν στη Σελήνη για δουλειές. Το μοναδικό φως του αττικού ουρανού, όμως, δύσκολα θα αλλάξει. Δέκα λεπτά απ' το κέντρο, από τα παλιά και τόσο ανθρώπινα σπιτάκια που ξέραμε δεν θα έχει μείνει πια κανένα, αλλά σ' αυτές τις άσχημες πολυκατοικίες θα κατοικούνε για πολύ καιρό ακόμα άνθρωποι που θα μιλάνε λίγο πολύ την ίδια γλώσσα με μένα. Κ. Ταχτσής, Η γιαγιά μου η Αθήνα, εκδ. Πατάκη, Αθήνα 1995. (Διασκευάστηκε για τις ανάγκες της εξέτασης). Βρες τη σωστή επιλογή σχετικά με την παρακάτω πρόταση, με βάση τα περιεχόμενα του κειμένου: Ο συγγραφέας φοβάται ότι τα παλιά και ανθρώπινα σπιτάκια...
Επιλογές:
θα έχουν ισοπεδωθεί
θα τα γκρεμίσουν, για να περάσουν οι γραμμές του τραμ
θα τα έχουν αντικαταστήσει άσχημες πολυκατοικίες
Σωστή απάντηση (αριθμός επιλογής, από 0): 2